open-index/open-wikipedia-markdown huggingface dataset:
Eriksen (duo)

**Eriksen** er en norsk duo bestående av søskenparet Rita og Frank Eriksen på henholdsvis vokal og gitar/vokal. Duoen spiller musikk i roots / country / blues / vise sjangeren.

Eriksen ble dannet rundt 1990 etter at de to startet å spille sammen i bandet Booz 'n' The Blues i 1989. De har gitt ut fire studioalbum, de to første med engelske tekster. For debutalbumet *[[Two Blue]]* fikk de Spellemannprisen 1992 i klassen roots. I tillegg ble de nominert til Spellemannprisen 1994 for *[[The Water Is Wide]]* og Spellemannprisen 1995 for *[[Alt vende tebage]]*, begge i klassen gruppe.

De har samarbeidet med flere kjente artister, blant annet den amerikanske bluesmusikeren Delbert McClinton som bidro på sangen «Movin’ Time» på albumet *Two Blue*.

Eriksen solgte  plater til sammen.

## Diskografi
*1992: *[[Two Blue]]*
*1994: *[[The Water Is Wide]]*
*1995: *[[Alt vende tebage]]*
*1998: *[[Blåmandag (album)|Blåmandag]]*
*2009: *[[De aller beste (Eriksen-album)|De aller beste]]* (samleplate)

## Referanser


## Eksterne lenker
*
Quiet Revolution

***Quiet Revolution*** er det 13. studioalbumet til den irske sangeren og låtskriveren Chris de Burgh. Albumet ble utgitt i 1999.

## Sporliste
Alle sangene er skrevet av Chris de Burgh.

#«When I Think of You» &ndash; 3:23
#«Love of the Heart Divine» &ndash; 4:56
#«Living in the World» &ndash; 4:46
#«The Same Sun» &ndash; 5:03
#«Nothing Ever Happens Round Here» &ndash; 3:39
#«A Woman's Heart» &ndash; 3:36
#«The Last Moments of the Dream» &ndash; 3:20
#«I See You Everywhere» &ndash; 4:03
#«Saint Peter's Gate» &ndash; 5:05
#«You Look Beautiful» &ndash; 3:41
#«I Want It (And I Want It Now!)» &ndash; 4:17
#«Natasha Dance» &ndash; 3:55
#«The Rivers of Abraham» &ndash; 4:06
#«My Lover Is» &ndash; 4:06
#«Quiet Revolution» &ndash; 4:29
#«Quand Je Pense À Toi» (Bonusspor på canadisk utgivelse)
#«La Coeur d'Un Femme» (Bonusspor på canadisk utgivelse)

## Personell
*Chris de Burgh – vokal
*John Giblin – bass
*David Levy – bass
*Pete Gordeno – keyboard
*Neil Taylor – gitar
*Phil Palmer – gitar
*Tony Kiley – trommer
*Andy Duncan – perkusjon
*J. Neil Sidwell – messingblåser
*Steve Sidwell – messingblåser
*Derek Green – bakgrunnsvokal
*Katie Kissoon – bakgrunnsvokal
*Chris Porter – bakgrunnsvokal
*Tommy Blaize – bakgrunnsvokal
*Richard Hewson – stryker-arrangement
*Chris Cameron – stryker-arrangement
*Gavyn Wright – orkesterleder
*Peter Oxendale – orkesterleder
*The Heart of England Philharmonic – orkester

## Eksterne lenker
*
Leon

**Leon**, **Léon** eller **León** har flere betydninger.

## Navn
*Leon (mannsnavn)
*LÉON, den svenske artisten Lotta Lindgren

## Steder
; Argentina:

*León (Jujuy) – en by i provinsen Jujuy

; Frankrike:

*Lyon – en by som tidligere het León

; Mexico:

*León (Guanajuato) – en by og en kommune i delstaten Guanajuato
*Nuevo León – en delstat

; Nicaragua

*León (Nicaragua) – en by
*León (departement)

; Spania:

*León (Spania) – en by
*León (provins)

Dessuten:
 Kongeriket León – en historisk stat som lå på Den iberiske halvøy
*Castilla y León - spansk autonom region

## Film
*Léon – en fransk film fra 1994

## Mat og drikke
*León (øl) – et meksikansk ølmerke.
* Leon Restaurants
Frank Eriksen (musiker)

**Frank Eriksen** (født 1961) er en norsk gitarist og sanger. Han er mest kjent som den ene halvdelen av duoen Eriksen som han utgjør sammen med søsteren Rita Eriksen.

Han er dessuten medlem av det irskinspirerte bandet The Tramps.

## Diskografi
### Eriksen
;Album
* *[[Two Blue]]* (1992)
* *[[The Water Is Wide]]* (1994)
* *[[Alt vende tebage]]* (1995)
* *[[Blåmandag (album)|Blåmandag]]* (1998)
* *[[De aller beste (Eriksen-album)|De aller beste]]* (2009, samlealbum)
;Singler
* *Please Let Me Know You're Mine/Comin' Down in the Rain* (1992)
* *Movin' Time/Time and Time Again* (1992)
* *Who's Fooling Who/Bound by Love* (1994)
* *Sønnavindvalsen* (1994)
* *The Water Is Wide/Read Me My Rights* (1994)
* *Bedemaens dotter* (1995)
* *Kanarifoggelens sang* (1995)
* *Fina véret og flade veien* (1998)
### The Tramps
;Album
* *[[Halfway to the Moon]]* (2000)
* *[[Roadkill (The Tramps-album)|Roadkill]]* (2002)
* *[[Best of The Tramps]]* (2004)
;Singler
* *Livepromo* (2004)
### Strengemusikken
* *[[Strengemusikken (album)|Strengemusikken]]* (1998)
;Deltar på
* Alf Prøysen-hyllest: *[[Med blanke ark]]* (1994)
* Sony Music: *[[Kvirre virre vitt!]]* (1997)
* Silkebris: *[[Skygge for solå]]* (1999)
* West Audio: *[[Rogasnadder]]* (2003)
* Varmestuens venner: *[[Varmestuen 30 år &ndash; 1973&ndash;2003]]* (2004)
* Queen Bees: *Whole New You* (2005)
* Queen Bees: *Crossing Muddy Waters* (2005)
* Queen Bees: *[[From the Fountain]]* (2005)
* Slagerfabrikken: *[[Rogafest (album)|Rogafest]]* (2008)
* Rita Eriksen: *[[Hjerteslag (album)|Hjerteslag]]* (2008)
* Flying Shoes: *[[Flying Shoes (album)|Flying Shoes]]* (2008)
* Claymords: *[[Theories Written Black]]* (2010)
* Rita Eriksen: *[[Øyeblikk (Rita Eriksen-album)|Øyeblikk]]* (2014)

## Referanser
Fylkesvei 30 (Telemark)

**Fylkesvei 30 i Telemark** går mellom Skjelsvik og fylkesgrensen mot Vestfold ved Solumsletta i Porsgrunn.

Korketrekkeren er foreslått vernet i Nasjonal verneplan for veger, bruer og vegrelaterte kulturminner.

Mellom rundkjøringen ved Myrgård og fylkesgrensen ved Solumsletta følger Fv30 den tidligere E18 Larviksvegen, den opprinnelige Fv30 Langangsvegen har på denne strekningen blitt nedgradert til kommunal vei.

2019 ble veien erstattet av fylkesvei 3260 og fylkesvei 2962.

## Kommuner og knutepunkter

* Skredderrønningen bru (over E18, 68 m)
* Korketrekkeren (over egen trasé, 7,6 m)

## Referanser


## Eksterne lenker
* Vegvesenets vegkart
TVRomerike

**TVRomerike** var en lokal-TV stasjon på Romerike. Kanalen startet med prøvesendinger fra Industriveien på Skedsmokorset i 1996. Kanalen var en del av Mediehuset Romerike (som også gir ut bl.a. *[[Romerikes Blad]]* og *[[Indre Akershus Blad]]*), som eies av Amedia (tidligere A-pressen). Kanalen fikk lenge stor oppmerksomhet som følge av at den de fleste år gikk med overskudd. Imidlertid endre dette seg, og etter at kanalen siden 2007 hadde gått med underskudd ble det i begynnelsen av desember 2009 besluttet å legge ned kanalen i slutten av samme måned, 31. desember 2009.

## Referanser
Julerose

**Julerose** (*Helleborus niger*) er i familie med engsoleie. Dette er en uteplante  uten lukt, den blomstrer tidlig om våren, før vinteren har sluppet taket. Blomstene er hvite.

## Eksterne lenker
*
Mote

**Mote** er som regel det som er moderne eller tidstypisk og representerer en herskende stil eller meningsretning. Ordet mote brukes særlig om klesmote, men  omfatter alle områder der oppfatningene skifter etter kortere eller lengre tid. Det kan gjelde synet på musikk, kunst og design, men også humor, politikk, navn, matretter eller hva som helst som påvirkes av enkeltindividers eller gruppers meninger, smak og behag.

Ordet kommer via dansk, engelsk og tysk fra det franske *mode*, «rådende smak og stil»; «noe som er moderne»; «det er siste», som igjen stammer fra det latinske *modus* som betyr «måte». Mote handler derfor om måten noe uttrykkes på eller den ytre formen det antar.

## Moderne og umoderne
At noe er på moten betyr at det er populært i samtida. Begreper som moderne og umoderne forteller om noe oppleves som nytt, aktuelt og tidsriktig eller ikke. Uttrykkene i moten er bestemt av den materielle og åndelige kulturen i videste forstand. Moten påvirkes derfor av både ny teknologi og vitenskapelige oppdagelser såvel som rådende etikk og moral. Moten er både en motreaksjon og en videreutvikling av det som har vært. Ofte gjentas eller «gjenoppdages» trekk fra tidligere tiders moter. Også «faste» tradisjoner og synet på fortid og historie kan forandre seg med skiftende trender og moter. 

Det moderne og moteriktige, det vil si det som følger den gjeldende moten i et samfunn eller miljø, uttrykker vanligvis god smak og stil i sin samtid, men er per definisjon det som seinere blir umoderne og ikke på moten. Moten uttrykker derfor det som ikke har varig verdi, men er flyktig og forbigående, og kan knyttes til negative begreper som motenykker og overdreven materalisme, sneversyn og uselvstendig atferd. Mote er også et psykologisk fenomen som handler om hva som forandrer folks tanker og holdninger og hvordan omgivelsene styrer den kollektive smaken.

Mote i seg selv betyr også å skape egne stiler, og hvordan man selv ønsker å gå kledd. Man skaper sin egen mote ved å kle seg i noe unikt, når du skaper et eget antrekk skaper du automatisk mote.

## Klesmote
Paris har tradisjonelt vært den ledende motebyen. Motehus som Christian Dior, Coco Chanel, Guccio Gucci og Pierre Balmain er kjent for sine visninger. Den norske moteskaperen Per Spook har også forsøkt å gjøre seg gjeldende i Paris.

På 1960-tallet kom London på banen som *swinging London*, der byen fikk verdens oppmerksomhet med fenomener som Carnaby Street og modellen Twiggy, miniskjørt og *[[Britpop]]*.

## Referanser


## Se også
*Arkitektoniske perioder
*Design
*Estetikk
*Idéhistorie
*Kunsthistoriske perioder
*Moteskaper
*Nyhet
*Politisk korrekthet
*Skikk og bruk
*Slager
*Stilhistorie
*Subkultur
*Tidsånd
*Trend

## Litteratur
* Lars Fr. H. Svendsen *Mote Et filosofisk essay*, 2004 ISBN 9788215002910
* Broby-Johansen, R. (1953): *Kropp og klær.* Oslo.
* Kjellberg, Anne (1995): *Dronning Maud. Et liv – en motehistorie*, Oslo. ISBN 82-504-2197-3

## Eksterne lenker
* Merete Lie Hoel: ''Ti av hver i fem farger - motens hvem hva, hvorfor, hvordan og når'' fra 1990 (digital faksimileutgave)
Ungdom

**Ungdom** er perioden mellom barndom og voksen, definert som fra starten av puberteten til 20 årsalderen av NHI.

På folkemunne tidsfestes perioden gjerne som tenårene. 

Historisk ble man voksen ved konfirmasjonen, som var påbudt i Norge frem til 1912. Deretter skulle man i arbeid eller lære. Den nye velstanden i forrige århundre førte til at stadig flere unge ble gående i utdanning og fikk mer disponibel tid for seg selv. 

Gruppene av unge skilte seg etter hvert så mye ut at det ga mening å snakke om en ungdomskultur.

## Milepæler i ungdomstiden
I løpet av ungdomstiden, får man stadig mer ansvar, flere rettigheter og frihet. Dette er noen av dem.

**Ved 12 år er/kan du:**

* Kreve at din mening vektlegges i større grad i saker som omhandler deg (tolvårsgrensen)
* Ikke adopteres uten å ønske det selv
* Nekte å endre etternavn, selv om foresatte gjør det
* Si din mening om alle helserelaterte spørsmål om egen helse

**Ved 15 år er/kan du:** 

* Over norsk kriminell lavalder
* Konfirmeres, kristent eller human-etisk
* Stemme ved kirkevalg
* Ta lønnet arbeid som ikke er til skade for deg (lett arbeid fra 13 år)
* Bestemme over penger man selv har tjent
* Ta trafikalt grunnkurs

**Ved 16 år er/kan du:** 

* Over norsk seksuell lavalder
* Bytte navn
* Øvelseskjøre med bil klasse B (krav om trafikalt grunnkurs)
* Ta mopedlappen (klasse AM)
* Helserettslig myndig
* Jakte småvilt 
* Ta abort, uten å informere foresatte

**Ved 18 år er/kan du:** 

* Over norsk myndighetsalder og bestemmer over deg selv
* Stemmerett
* Få vite hvem som er dine biologiske foreldre, dersom myndighetene vet hvem de er
* Ta førerkort for bil og mellomtung motorsykkel
* Kjøpe øl, vin og tobakk

**Ved 20 år er/kan du:** 

* Kjøpe brennevin

## Referanser


## Se også
* Ungdomsorganisasjoner
* Ungdomskultur
* Ungbo
* Ungdomskilde
* Ungdomsskole
* Ungdomsopprør
* Ungdomsparti
León (Guanajuato)

**León**, offisielt **León de los Aldama**, er en by i den meksikanske delstaten Guanajuato. León kommune hadde 1&nbsp;436&nbsp;733 innbyggere i 2010, og storbyområdet har rundt 1,6 millioner innbyggere. León er dermed den sjuende største byen i Mexico. Kommunens areal er på 1&nbsp;219,67 km².

Byen er kjent for produksjon av artikler basert på skinn og lær, og da spesielt sko og støvler. León ble etablert som by i 1576.

## Eksterne lenker
*
Duo

**Duo** er betegnelsen på en gruppe som består av to personer. Begrepet er mest brukt om musikalske grupper men brukes også i andre sammenhenger hvor to personer opptrer sammen. En sang som blir sunget av en duo, kalles for en duett.

Ordet duo kommer fra det latinske ordet for tallet to.

## Eksempel på norske duoer
* Knutsen & Ludvigsen (duo for barn)
* KeSera (rapduo)
* Röyksopp (duo som spiller elektronisk musikk)
* Sidsel Endresen & Bugge Wesseltoft (jazzduo)
* Harald Eia og Bård Tufte Johansen (komikerduo)

## Se også
* Duett
* Trio
Hermosillo

**Hermosillo** er en meksikansk kommune, by og hovedstad i delstaten Sonora. Byen befinner seg midt i delstaten, omtrent 270 kilometer fra grensen mot USA. Hermosillo er også kjent som *Solbyen*. I Hermosillo bor det 855&nbsp;950 innbyggere (etter folketelling i 2005) og byen vokser på grunn av stor innflytting fra syd. Byens viktigste næringsområder er industri, jordbruk, okseoppdrett, fiske og handel. Elven Sonora renner gjennom byen.

Byen ble grunnlagt på begynnelsen av 1700-tallet. Et universitet ble offisielt åpnet i 1938. 

## Referanser
Queen Bees

**Queen Bees** var en norsk vokalgruppe. Gruppen ble opprinnelig startet i 1998 av som en ren a cappella-gruppe med Anita Skorgan, Rita Eriksen, Marianne Antonsen og Silje Nergaard og gjorde i starten kun jobber for næringslivet og lukkede forsamlinger. I 2004 forlot Nergaard gruppen for å satse på sin egen solokarrière. Samtidig tok de navnet Queen Bees og startet å opptre offentlig. Antonsen ga seg i slutten av 2005 og ble erstattet av Hilde Heltberg våren 2006.

I 2005 gav gruppen ut albumet *[[From the Fountain]]*.

## Diskografi
*2005: *[[From the Fountain]]*

## Referanser


## Eksterne lenker
*
Vanja Nilsen

**Vanja Renate Nilsen** (født 22. august 1983) er en tegneserieskaper og forlegger fra Stavanger. Hun driver tegneserieforlaget Wildside Comix. Nilsen har hatt serier på trykk i antologiene "Ero-Mania", "Wildside" og "Darkside". For ungdomsbladet Klikk lagde hun tegneserien "Maja". "Maja" var også trykt i FLEIP.

I de siste årene har Nilsen laget digitale tegneserier og er manusforfatter for skrekktegneserien "Sally The Ghost Hunter".

## Bibliografi
* 2005 &ndash; *Wildside #1* (Wildside Comix)
** *Vito: The Evil Demon*
** *Norway Tales*
* 2006 &ndash; *Ero-Mania #1* (Wildside Comix)
** *Lil' Honey*
** *Here, Kitty!*
* 2006 &ndash; *Slangekongen* (Wildside Comix)
** *Slangekongen*
* 2006 &ndash; *Kinky Halloween* (Wildside Comix)
** *Kinky Halloween*
* 2006 &ndash; *Furry Feelings* (Wildside Comix)
** *Furry Feelings*
* 2006 &ndash; *Darkside #1* (Wildside Comix)
** *Dukkehus*
* 2007 &ndash; *Wildside #2* (Wildside Comix)
** *Vito: Gjenforeningen*
* 2007 &ndash; *Ero-Mania #2* (Wildside Comix)
** *Lille Honey – Herr Kakerlakk*
** *Tentakler og kjærlighet*
* 2008 &ndash; *Ero-Mania #3* (Wildside Comix)
** *Lille Honey – Nektar*
** *Møtet med skogsalvene*
** *Kittie + Bunnie*
** *Furry Feelings*

## Eksterne lenker
* Tegneserieforlaget Wildside
* Personlig hjemmeside (aldersgrense 18 år)
* Sally The Ghost Hunter - Digital Horror Comic Series
* ''22-åring satser på tegneserieforlag'', intervju hos Stavanger Aftenblad (publisert 2005-12-19)
* ''Tegneserieblad fra Roaldsøy'', intervju hos NRK Rogaland (publisert 2005-12-28)
* ''Tegnet erotikk for første gang'' , intervju hos Woman (publisert 2006-07-11)

* ''Spennende satsing fra Nytt forlag'', anmeldelse av Wildside nr. 1, Serienett (publisert 2006-02-07)
* ''Spennende idéer'', anmeldelse av Ero-Mania, Serienett (publisert 2006-07-07)
* ''Småartig med slanger'', anmeldelse av Slangekongen, Serienett (publisert 2006-10-08)
* ''Rå og smart tegneseriesex'', anmeldelse av Ero-Mania, Bergens Tidende (publisert 2007-01-17)
* ''Sally the Ghost Hunter Interview with Tomte and Vanja'', intervju hos Comic Monsters (publisert 2013-02-15)
Frank Eriksen

**Frank Eriksen** er navnet til flere personer:

*Frank Eriksen (forfatter) (født 1947)
*Frank Eriksen (musiker) (født 1961)
*Frank Eriksen (idrettsmann)
Bajío

**Bajío** er et område sentralt i Mexico som dekker slettene sør for Guanajuatofjellkjeden i delstatene Guanajuato, Aguascalientes, Jalisco, Colima, Querétaro og Michoacán. Bajío er karakteristisk for sine fruktbare jordbruksområder med en årlig gjennomsnittsnedbør på omtrent 700 millimeter, som er mer enn de fleste områdene i Nord- og Sentral-Mexico.

I Bajío ligger også noen av de største industribyene i Mexico, slik som Guadalajara, Aguascalientes, León og Santiago de Querétaro. Uavhengighetsbevegelsen i Mexico ble født i Bajío-området, og i dag er det en høyborg for politisk katolisisme og konservative verdier i landet.
Ole O. Lian

**Ole Olsen Lian** (født 10. november 1868 i Tønsberg, død 21. februar 1925 i Oslo) var en norsk politiker (Ap) og formann for LO fra 1906 til sin død. Det var under Lians ledelse LO ble en masseorganisasjon.

## Liv og virke
Lian var født i Tønsberg og var i unge år til sjøs. Han ble utdannet typograf og begynte å arbeide i Kristiania fra 1889. Han jobbet blant annet i *[[Social-Demokraten]]*. Han var organisert i Norsk Centralforening for Boktrykkere, og ble formann i foreningen i 1903. 

I 1905 ble han nestformann i LO og året etter ble han valgt til formann. Lian var blant kreftene i partiet og fagbevegelsen som brukte mye tid og krefter på å bekjempe Fagopposisjonen av 1911, og han var sterkt medvirkende til at denne radikale strømningen ikke vant flertall i LOs ledelse, slik den gjorde i partiets ledelse.

Han valgte likevel å bli i partiet da mindretallet gikk ut og dannet Norges Socialdemokratiske Arbeiderparti, først og fremst fordi han ville holde arbeiderbevegelsen samlet. Politisk var han imidlertid fortsatt en eksponent for høyrefløyen, noe som blant annet medførte et forsøk fra Komintern på å få ham ekskludert. Etter hvert som motsetningene mellom Komintern og Tranmæl-fløyen tiltok i 1922&ndash;23 førte dette ham inn i en allianse med sistnevnte.

Ole Lian var nestformann i Arbeiderpartiet mellom 1912 og 1918 og stortingsrepresentant mellom 1916 og 1921.

Den tidligere redningsskøyta RS «Ole O. Lian» er oppkalt etter Lian.

Han var bror til anarkisten og NSU-aktivisten Sigwald Lian.

## Referanser


## Eksterne lenker
* 
*
Hvítársíðuhreppur

**Hvítársíðuhreppur** er en tidligere kommune (sveitarfélag) i regionen Vesturland på Island, med 82 innbyggere ved utgangen av 2005. Hvítársíðuhreppur ble i 2006 slått sammen med to andre kommuner til Borgarbyggð. 

## Referanser
Borgarbyggð

**Borgarbyggð** er en kommune (sveitarfélag) i regionen Vesturland på Island. Det største befolkningssenteret er Borgarnes, og det er også bygdesentre i Bifröst, Hvanneyri, Reykholt og Varmaland.

## Kommunesammmenslåinger
Kommunen ble opprettet ved sammenslåing av Borgarnesbær, Hraunhreppur, Norðurárdalshreppur og Stafholtstungnahreppur til en kommune 11. juni 1994. Fire år senere, 7. juni 1998, ble også kommunene Álftaneshreppur, Borgarhreppur og Þverárhlíðarhreppur innlemmet i Borgarbyggð.

23. apríl 2005 ble det holdt folkeavstemning om sammenslåing av Borgarfjarðarsveit, Hvítársíðuhreppur, Kolbeinsstaðahreppur og Skorradalshreppur. Alle kommunene sa ja til sammenslåingen, unntatt Skorradalshreppur. Der ble det ble holdt ny folkeavstemning 4. juni samme år og sammenslåingsforslaget falt for andre gang. De andre kommunene slo seg imidlertid sammen fra 10. juni 2006.

Nesten 20 år senere, i september 2025, bestemte innbyggerne i Skorradalshreppur seg for å slå seg sammen med Borgarbyggð, og sammenslåingen blir gjennomført i 2026.

## Referanser




## Eksterne lenker
*
Dalabyggð

**Dalabyggð** er en kommune (sveitarfélag) i regionen Vesturland på Island.

## Referanser


## Eksterne lenker
*
Kolbeinsstaðahreppur

**Kolbeinsstaðahreppur** er en tidligere kommune (sveitarfélag) i regionen Vesturland på Island, med 102 innbyggere ved utgangen av 2005. I 2006 ble den slått sammen med Borgarfjarðarsveit og Hvítársíðuhreppur til Borgarbyggð kommune. 

## Referanser
Grundarfjarðarbær

**Grundarfjarðarbær** er en kommune (sveitarfélag) i regionen Vesturland på Island.

## Eksterne lenker
*  *Kommunens hjemmeside, engelsk. Besøkt 12. juli 2017.
The Tramps

**The Tramps** er en norsk gruppe fra Stavanger som spiller irskinspirert musikk. Bandet ble stiftet i 1994 og har gitt ut seks CD-er. Bandet spiller både egenkomponerte sanger og mer tradisjonell irsk musikk og har gitt ut tre stuidoalbum, to livealbum og et samlealbum. I 2001 startet tre av medlemmene opp rockebandet Helldorado.

## Medlemmer
* Rune Larsen: vokalist
* Stian Tønnesen: mandolin, banjo og vokal
* Hans Wassvik: bassgitar 
* Dag Sindre Vagle: bouzouki, fløyte og vokal (1997 – )
* Morten Jackman: trommer (1997 – )
* Frank Eriksen: gitar og vokal (2000 – )

### Tidligere medlemmer
* Andy McLarney: fløyte, gitar og vokal (1994 – 1998)
* Einar Hognestad: gitar og vokal (1994 – 2000)
* Pete Johansen: fele (1997 – 2000)

## Diskografi
* *Silver And Gold* (1995)
* *Live St. Patrick's Day 97* (livealbum – Kun tilgjengelig for de som var tilstede på konserten) (1997) 
* *Fireland* (1998)
* *Halfway to the Moon* (2000)
* *Roadkill* (livealbum) (2002) 
* *Best of the Tramps* (samlealbum) (2004)

## Referanser


## Eksterne lenker
*
Helgafellssveit

**Helgafellssveit** er en tidligere kommune (sveitarfélag) i regionen Vesturland på Island. Kommunen hadde 64 innbyggere ved utgangen av 2020.

I 2022 ble kommunen slått sammen med Stykkishólmur, etter en folkeavstemning hvor 79 prosent av innbyggerne i Helgafellssveit sa ja til sammenslåing.

## Referanser
Snæfellsbær

**Snæfellsbær** er en kommune (sveitarfélag) i regionen Vesturland på Island. Kommunen ble opprettet i 1994 ved sammenslåing av kommunene Staðarsveit, Breiðuvíkurhreppur, Neshreppur utan Ennis og Ólafsvíkurbær slått sammen til ny kommune Snæfellsbær.

## Referanser


## Eksterne lenker
*
Arthur Constantine

**Arthur Constantine** (født omkring 1850 i England). 

Constantine var sammen med John Lewis med på å grunnlegge den engelske fotballklubben Blackburn Rovers 5. november 1875. Det er antatt at begge to også spilte i klubbens første kamp, 18. desember 1875. Kampen, som ble spilt mot naboklubben Church, endte 1&ndash;1.
Skilmannahreppur

**Skilmannahreppur** er en tidligere kommune (sveitarfélag) i regionen Vesturland på Island, med 216 innbyggere ved utgangen av 2005.

Skilmannahreppur ble slått sammen med Hvalfjarðarstrandarhreppur, Innri-Akraneshreppur og Leirár- og Melahreppur og dannet den nye kommunen Hvalfjarðarsveit 1. juni 2006. 

## Referanser
John Lewis (1855)

**John Lewis** (født 30. mars 1855 i England, død 13. januar 1926) samlet sammen med Arthur Constantine til møtet som var starten på den engelske fotballklubben Blackburn Rovers. Bortsett fra det var han fotballdommer på høyt nivå. Han dømte blant annet tre FA-cupfinaler og både semifinale og finalen i Sommer-OL 1920 i en alder på godt over seksti år..

## Referanser


## Eksterne lenker
*
Álftanes

**Álftanes** er en by og en tidligere kommune (sveitarfélag) i regionen Höfuðborgarsvæðið på Island. Den hadde  innbyggere per 2011.

Kommunen Álftanes ble slått sammen med Garðabær i januar 2013. Álftanes hadde  innbyggere per januar 2011. I byen ligger Bessastaðir, den offisielle residensen til Islands president.

## Referanser
Zihuatanejo

**Zihuatanejo de Azueta** ligger ved stillehavskysten i den meksikanske delstaten Guerrero. Turiststedet Ixtapa ligger også i dette området. De viktigste næringsområdene er jordbruk, tyreoppdrett, fiske, handel og turisme. Gjennomsnittstemperaturen er 26°C og regntiden varer fra juni til september. I 2005 hadde byen 61 308 innbyggere. Zihuatanejo kommer fra **Cihuatlán** som betyr «kvinnestedet» på nahuatl.

Zihuatanejo ligger innerst i bukta Bahía de Zihuatanejo. Rundt bukta ligger det flere flotte badestrender, de to mest kjente er «La Ropa» («Klærne», etter et skipsforlis som førte til at klær ble skylt i land) og «Las Gatas» («Hunkattene», etter harmløse, små haier med værhåraktige følehorn). Las Gatas-stranda er beskyttet av en steinmur bygd av purépecha-folket før den spanske erobringen. Den kan nås fra byen ved hjelp av «lanchas», småbåter, som tar turistene over bukta. Strendene ved Zihuatanejo er svært beskyttede, mens Ixtapas strender ligger åpnere til. Badegjestene sikres imidlertid av flagg og badevakter.

Mens Zihuatanejo stort sett har fått vokse uten reguleringer, er den nærliggende badebyen Ixtapa planlagt og bygd for å tiltrekke seg utenlandske turister. Ixtapa tiltrekker seg derfor charterturister fra USA og Canada, mens utenlandske backpackere dominerer i Zihuatanejo. Alminnelige meksikanere foretrekker de lavere prisene i Zihuatanejo, mens den øvre middelklassen gjerne synes Ixtapa er mer standsmessig. Turistsesongen er om vinteren, med en topp i jula og påsken. Regntida om sommeren er derimot ganske rolig, selv om regnet bare kommer i korte, intense byger.
Kjósarhreppur

**Kjósarhreppur** er en kommune (sveitarfélag) i regionen Höfuðborgarsvæðið på Island. Den hadde 301 innbyggere i 2025.

## Referanser
Aðaldælahreppur

**Aðaldælahreppur** var en kommune (sveitarfélag) i regionen Norðurland eystra på Island, med 256 innbyggere ved utgangen av 2005.

I 2008 ble Aðaldælahreppur innlemmet i Þingeyjarsveit.

## Referanser
Hveragerði

**Hveragerði** (offisielt kommunenavn: **Hveragerðisbær**) er en by og en kommune (*sveitarfélag*) i regionen Suðurland på Island. Kommunen omfatter byen Hveragerði og dets nærmeste omegn.

Hveragerði ligger tett inntil et par fjell i Árnessýsla, Núpafjall (med den slyngete veien ned Kambar) og Reykjafjall. Den ligger ved Þjóðvegur 1 rundt 15 kilometer vest for Selfoss og 10&nbsp;km nord for Þorlákshöfn. Byen skuer ut over lavlandet som er dannet rundt Ölfusá. Østenfor byen renner elva Varmá, og den danner kommunegrensen til Ölfus.

Tettstedet ble først dannet etter 1930, da stedet fikk et meieri. Stedet var fram til 1946 en del av Ölfushreppur (nå Sveitarfélagið Ölfus) da en liten del ble skilt fra og dannet Hveragerðisbær. Som navnet tilsier (*hver* betyr «varm kilde») er det en del varmt vann i kommunen, og lenge har gartnerier og drivhus vært den største inntektskilden og næringsveien.

## Referanser


## Eksterne lenker
*
Joseph Daul

**Joseph Daul** (født 13. april 1947 i Strasbourg) er en fransk konservativ politiker og medlem av Europaparlamentet. Han tilhører UMP og Det europeiske folkepartiet.

I juli 2004 ble han valgt til formann for landbrukskomitéen i det europeiske parlamentet.

Han har vært borgermester i Pfettisheim (Bas-Rhin) siden 1989, og har mottatt flere utmerkelser; blant annet er han ridder av Æreslegionen.

I januar 2007 ble han valgt til formann for Det europeiske folkepartiet, den største fraksjonen i parlamentet, som følge av at Hans-Gert Pöttering ble valgt til parlamentspresident.

Daul snakker flytende fransk og tysk.

## Referanser


## Eksterne lenker
* 
*
Ramsey-teori

**Ramsey-teori**, oppkalt etter Frank Plumpton Ramsey er en gren av kombinatorikk. Problemer i Ramsey-teori er av typen «hvor mange elementer i en bestemt struktur behøves for at en bestemt egenskap skal være oppfylt?»

Et enkelt eksempel er skuffeprinsippet: Anta at man har *n* skuffer, samt *m* kuler som skal plasseres i dem. Hvor stor må *m* minst være for at man skal være sikker på at det finnes en skuff med minst to kuler. Svaret er åpenbart at *m* ≥ *n*+1.

Et annet eksempel som ofte brukes for å illustrere Ramsey-teori er det følgende. Anta at minst seks personer er til stede i et selskap. Da vil det alltid enten være tre personer blant disse seks slik at alle tre kjenner hverandre fra før, eller så vil det være tre personer slik at ingen av de tre kjenner noen av de to andre fra før. For en generalisering av dette problemet, se Ramseys teorem.

Noen andre viktige teoremer innen Ramsey-teori er
* Van der Waerdens teorem: For alle naturlige tall *n* og *k*, finnes det et naturlig tall *N* slik at hvis man fargelegger alle heltallene fra 1 til *N* med *k* farger, vil det alltid finnes en aritmetisk følge der alle tallene er fargelagt med den samme fargen.
* Hales-Jewett-teoremet: For alle naturlige tall *n* og *k*, finnes det et naturlig tall *N* slik at hvis alle cellene i en *N*-dimensjonal *n*×*n*×*n*×…×*n*-kube blir fargelagt med *k* farger, vil det alltid finnes en rad, kolonne etc. av lengde *n* slik at alle cellene har samme farger. Hales-Jewett-teoremet impliserer Van der Waerdens teorem.
* Schurs teorem: For ethvert naturlig tall *k*, finnes et naturlig tall *N* slik at hvis heltallene fra 1 til *N* fargelegges med *k* farger, må det finnes et par av heltall *x*, *y* slik at *x*, *y* og *x*+*y* alle har samme farge. Det finnes mange generaliseringer av dette teoremet, som Rados teorem, Rado-Folkman-Sanders-teoremet, Hindmans teorem og Milliken-Taylor-teoremet.

Resultater i Ramsey-teori har ofte to typiske særtrekk. For det første har de ofte ikke-konstruktive bevis; det vil si at man beviser at en bestemt struktur eksister, men gir ingen oppskrift for å finne en slik struktur. For det andre, når teoremer i Ramsey-teori sier at et tilstrekkelig stort objekt nødvendigvis må ha en viss struktur, legges det ofte i begrepet «tilstrekkelig stort» at  størrelsen på objektet må vokse eksponentielt med størrelsen på den strukturen som ønskes, eller til og med enda raskere, som for eksempel  Ackermann-funksjonen.
Vogar

**Vogar** (offisielt: **Sveitarfélagið Vogar**) er en kommune (sveitarfélag) i regionen Suðurnes på Island.

Kommunens navn var Vatnsleysustrandarhreppur fram til 10. januar 2006.

## Referanser


## Eksterne lenker
*
Sandgerði

**Sandgerði** er en by og en tidligere kommune (sveitarfélag) i regionen Suðurnes på Island.  Byen er nå en del av kommunen Suðurnesjabær, som ble dannet i 2018 ved sammenslåing av Sandgerði og Garður.

## Referanser
Endre Szemerédi

**Endre Szemerédi** (født i Budapest 21. august 1940) er en ungarsk matematiker som arbeider innen kombinatorikk og er for tiden professor på Rutgers University i USA. 

I 1969 beviste han en gammel formodning av Paul Erdős og Paul Turán: hvis en følge av naturlige heltall har positiv øvre tetthet, inneholder den vilkårlig lange aritmetiske følger. Dette er nå kjent som Szemerédis teorem. En av teknikkene han brukte i beviset av dette teoremet er nå kjent som Szemerédis regularitetslemma og har blitt et veldig viktig verktøy i kombinatorikk.

## Priser (utvalg)

## Referanser

## Eksterne lenker
*
Stykkishólmur

**Stykkishólmur** (offisielt kommunenavn: **Sveitarfélagið Stykkishólmur**) er en kommune (sveitarfélag) i regionen Vesturland på Island.

## Referanser
Siglufjarðarkaupstaður

**Siglufjarðarkaupstaður** er en tidligere kommune (sveitarfélag) i regionen Norðurland vestra på Island, med 1 352 innbyggere ved utgangen av 2005. I 2006 ble kommunen slått sammen med Ólafsfjarðarbær, og inngår nå i den nye kommunen Fjallabyggð.
George-Pólya-prisen

**George-Pólya-prisen**, oppkalt etter George Pólya, er en utmerkelse som blir gitt av Society for Industrial and Applied Mathematics (SIAM) annethvert år. Prisen blir tildelt i to kategorier: (1) for viktige bidrag innen kombinatorikk og (2) for viktige bidrag innen et annet felt som interesserte George Pólya som approksimasjonsteori, kompleks analyse, tallteori, ortogonale polynomer, sannsynlighetsteori eller matematisk læring.

## Prisvinnere
* 1971 – R. L. Graham, K. Leeb, B. L. Rothschild, A. W. Hales, og R. I. Jewett 
* 1975 – R. P. Stanley, E. Szemeredi, og R. M. Wilson 
* 1979 – L. Lovasz 
* 1983 – A. Bjorner og P. Seymour 
* 1987 – A. C. Yao 
* 1992 – G. Kalai og S. Shelah
* 1994 – Gregory Chudnovsky og Harry Kesten 
* 1996 – Jeffry Ned Kahn og David Reimer 
* 1998 – Percy Deift, Xin Zhou, og Peter Sarnak 
* 2000 – Noga Alon 
* 2002 – Craig A. Tracy og Harold Widom
* 2004 – Neil Robertson og Paul Seymour
* 2006 – Gregory F. Lawler, Oded Schramm, Wendelin Werner
* 2008 – Van H. Vu 
* 2010 – Emmanuel Candès og Terence Tao
* 2012 – Vojtěch Rödl og Mathias Schacht

## Eksterne lenker
* SIAM: George Pólya Prize
Seltjarnarnes

**Seltjarnarnes** (offisielt: **Seltjarnarnesbær**) er en kommune (sveitarfélag) i regionen Höfuðborgarsvæðið på Island.

## Referanser


## Eksterne lenker
*
On-Line Encyclopedia of Integer Sequences

**On-Line Encyclopedia of Integer Sequences** (**OEIS**) er en database for heltallsfølger, tilgjengelig på Internett. Den er et hyppig brukt hjelpemiddel i matematisk forskning.

## Databasen
Databasen inneholder beskrivelse av følger av heltall som har interesse innen matematikk. I desember 2006 inneholdt den informasjon om rundt 125&nbsp;000 følger. Sammen med en definisjon av følgen finnes nøkkelord, litteraturhenvisninger, lenker til beslektede følger med mer.

## Historie

Neil Sloane begynte å samle heltallsfølger på 1960-tallet for å lette arbeidet sitt i kombinatorikk. Han offentliggjorde deler av databasen to ganger i bokform:
#*A Handbook of Integer Sequences* (1973, ), med 2400 følger.
#*The Encyclopedia of Integer Sequences* (1995, ), med 5487 følger.
Disse bøkene ble tatt i mot med begeistring, og etter den andre offentliggjøringen begynte andre matematikere å utfylle samlingen med nye tallfølger. Samlingen ble etterhvert for stor til at den kunne bli offentliggjort i bokform igjen, og da databasen inneholdt 16&nbsp;000 følger, bestemte Sloane seg for å gjøre databasen tilgjengelig på Internett, først som en epostsørvis i 1995, og deretter som en websørvis i 1996. Etter dette har databasen vokst med rundt 10&nbsp;000 følger i året.

Etter at Neil Sloane hadde hatt ansvaret for databasen i nesten 40 år, overtok en gruppe av redaktører den største delen av arbeidet i 2002, men Sloane er fremdeles øverste instans for hvorvidt en ny følge skal innlemmes i databasen eller ikke.

## Eksterne lenker
*
Sanatan Mandir Sabha

**Sanatan Mandir Sabha** er en organisert gruppe av hinduer i Norge. Sanatan Mandir Sabha er også navnet på hindutempelet i Slemmestad, som er et senter for medlemmene. Trossamfunnet ble organisert i 1986 og registrert hos fylkesmannen i Buskerud i 1988. 
Sanatan Mandir Sabha er i vekst, medlemstall var 680 i 2007 og i 2014 har økt til 1580 registrerte medlemmer.

## Eksterne lenker
* Hjemmeside
Erdős-tall

**Erdős-tallene** er en del av matematisk folklore og betegner «samarbeidsavstanden» mellom en gitt matematiker og Paul Erdős. De ble oppfunnet til ære for Erdős, som var en av de mest betydningsfulle matematikerne i det 20. århundret.

Erdős-tallene er definert slik at Erdős selv har Erdős-tall 0. En matematiker som har skrevet en artikkel sammen med Erdős har Erdős-tall 1. En matematiker som har skrevet en artikkel sammen med en som har Erdős-tall 1, har Erdős-tall 2, såfremt han ikke også har skrevet en artikkel sammen med Erdős selv. Slik defineres også Erdős-tall 3, 4 og så videre. 

Over 500 mennesker har Erdős-tall 1, mens antallet som har Erdős-tall 2 er rundt 7&nbsp;000.  Ingen nordmenn har skrevet en artikkel sammen med Erdős, men det er flere som har Erdős-tall 2, blant dem kjente navn som Atle Selberg og Thoralf Skolem.

Den første publikasjonen som nevner Erdős-tallene er en artikkel av Casper Goffman fra 1969, kalt *«And what is your Erdös number?»*.

## Referanser
Thad Jones

**Thaddeus Joseph «Thad» Jones** (født 28. mars 1923 i Pontiac i Michigan, død 20. august 1986 i København) var en amerikansk jazzmusiker (trompet) og orkesterleder, bror av jazzmusikerne Hank Jones og Elvin Jones og kjent for en rekke samarbeid med skandinaviske jazzmusikere.

Han debuterte med broren Hank og Sonny Stitt (1942) før tjenestegjøring i den andre verdenskrig.  Derpå spilte Jones i Count Basies band (1954–1963) og medvirket på utgivelser med Charles Mingus (1954–55). Han komponerte en tid (1963–66), blant annet *A child is born*, og hadde arrangøroppdrag for Harry James's orkester.  Med Mel Lewis ledet han eget orkester, også kjent som «The Vanguard Orchestra», fast husband på Village Vanguard i New York (1965–1978), mottaker av flere utmerkelser blant annet fra Down Beat, og med utgivelser som *Consummation*, *Central Park North*, *Live at the Village Vanguard* og *Suite for pops*.

Orkesteret besøkte Club 7 og Konsertpaleet i Bergen i august 1975, og ved Kongsberg Jazzfestival 1977 ledet han stort orkester. Med svenske Monica Zetterlund utkom musikk av Lars Gullin (1977). Etter flytting til København (1979) ledet han Danish Radio Big Band og sitt eget «Eclipse band», samt underviste på Det kgl. musikkonservatorium. Han hadde samarbeid med skandinaviske artister som Bengt Hallberg, Jesper Lundgaard, Lars Danielsson, Frode Thingnæs og den utflyttede landsmann Idrees Sulieman.  Hans **Thad Jones Quintet** fremførte på Kongsberg Jazzfestival (1982).

Jones flyttet i 1984 til USA for å lede  Count Basies orkester etter Basies død. Etter vel et år ble han syk og returnerte til København. Bandledelsen ble overtatt av Frank Foster. Thad Jones led av kreft og døde i København, en stor minnesgudstjeneste ble avholdt i St. Peterskirken i New York.

## Referanser


## Eksterne lenker
* 
*
Seyðisfjarðarkaupstaður

**Seyðisfjarðarkaupstaður** er en tidligere kommune (sveitarfélag) i regionen Austurland på Island.
17. februar 2020 ble kommunen slått sammen med Borgarfjarðarhreppur, Djúpavogshreppur og Fljótsdalshérað og dannet den nye kommunen Múlaþing.

## Referanser
Scarface (film fra 1932)

***Scarface*** er en amerikansk kriminalfilm fra 1932 regissert av Howard Hawks. Filmen handler om forbudstiden i USA og tøyde grensene for skildringer av vold og umoral i amerikansk film da den kom.

Det ble laget en ny film i 1983 ved samme navn, der handlingen var noe basert på originalen, men laget ved et helt annet miljø.

Filmen ble innlemmet i National Film Registry i 1994, et utvalg av filmer til bevaring i det amerikanske nasjonalbiblioteket Library of Congress. Det amerikanske filminstituttet kåret rollefiguren Tony Camonte til filmhistoriens 47. beste skurkeskikkelse.

## Handlingsreferat
På 1920-tallet i Chicago handler den italienske innvandreren Antonio "Tony" Camonte (spilt av Paul Muni) på ordre fra en italiensk mafioso John "Johnny" Lovo og dreper "Big" Louis Costillo. Johnny tar kontroll over South Side med Tony som sin viktigste håndlanger. Imidlertid advarer Johnny ham gjentatte ganger om ikke å rote med de irske gjengene ledet av gangster som heter O'Hara. Men Tony ignorerer snart disse ordrene, og ødelegger for barer som tilhører O'Hara. Dette tiltrekker seg snart politiets og konkurrerende gangsters oppmerksomhet. Johnny innser at Tony er ute av kontroll, og ønsker å ta over stillingen hans.

I mellomtiden forsøker Tony å legge ann på Johnnys kjæreste Poppy (spilt av Karen Morley) med økende selvtillit. Først avviser hun ham, men gir ham mer oppmerksomhet når omdømmet hans stiger. Tony bestemmer seg til slutt for å erklære åpen krig og overta områdene som blir kontrollert av O`Hara og gjengen hans. Han sender Guino Rinaldo, en av sine beste håndlangere og nære venn, for å drepe O'Hara i en blomster-butikk som han bruker som base. Dette gir kraftig gjengjeldelse fra gjengene hans, nå ledet av Gaffney.

Tony leder sine egne styrker for å ødelegge gjengene, og overta hele markedet deres. Han utgir seg for politibetjent for å drepe flere rivaler i en garasje, og dreper Gaffney i en bowlinghall. Tony viser tydelig sin intensjon om å ta Poppy, og Johnny planlegger å myrde Tony. Men Tony unnslipper, og han og Guino dreper Johnny. Dermed ble Tony byens ubestridte sjef. For å slippe unna den stadig økende etterforskningen fra politiet, forlater Tony og Poppy byen i en måned. Men de blir snart fulgt av politiet.

## Medvirkende

* Paul Muni som Antonio «Tony» Camonte
* Ann Dvorak som Francesca «Cesca» Camonte
* George Raft som Guino Rinaldo
* Osgood Perkins som John «Johnny» Lovo
* Karen Morley som Poppy
* Boris Karloff som Tom Gaffney
* C. Henry Gordon som inspektør Ben Guarino
* Vince Barnett som Angelo
* Purnell Pratt som Garston
* Tully Marshall som redaktør
* Inez Palange som Mrs. Camonte
* Edwin Maxwell som detektivsjef
* Harry J. Vejar som Big Louis Costillo
* Howard Hawks som mann på senga

## Referanser


## Eksterne lenker
* 
* 
*
Morotai

**Morotai** er en indonesisk øy i øygruppen Molukkene, i provinsen Maluku Utara. Den ligger nord for Halmahera og er på ca. 1800 km².

## Referanser


## Eksterne lenker
*
Arne Borsheim

**Arne Borsheim** (født 1941) er en norsk filmfotograf. Han har fotografert mest for TV, men også film, blant annet *[[Søndagsengler]]* (1996). Medlem av *[[Foreningen Norske Filmfotografer]]* (FNF).

## Filmografi – Fotograf
* *[[Berlinerpoplene]]* (2007) (TV-serie)
* *[[Kodenavn Hunter]]* (2007) (TV-serie)
* *[[Johnny og Johanna]]* (2004) (TV-serie)
* *[[Svarte penger - hvite løgner]]* (2004) (TV-serie)
* *[[Lekestue (TV-serie 2002)|Lekestue]]* (2002) (TV-serie)
* *[[Prinsessen i Eventyrriket]]* (2001) (TV-serie)
* *[[Sejer - se deg ikke tilbake]]* (2000) (TV-serie)
* *[[Blodsbånd (1998)|Blodsbånd]]* (1998) (TV-serie)
* *[[Offshore (TV-serie)|Offshore]]* (1996) (TV-serie) – Location fotograf
* *[[Søndagsengler]]* (1996)
* *[[Vestavind (TV)|Vestavind]]* (1994) (TV-serie)
* *[[Solens sønn og månens datter]]* (1993) (TV-serie)
* *[[Fedrelandet (TV-serie)|Fedrelandet]]* (1991) (TV-serie)
* *[[Kong Lear (TV-serie)|Kong Lear]]* (1985) (TV-serie)
* *[[Jenny (TV-serie)|Jenny]]* (1982) (TV-serie)
* *[[Fruen fra havet (TV)|Fruen fra havet]]* (1979) (TV-film)
* *[[Prisgitt]]* (1979) (TV-serie)
* *[[Treet og havet]]* (1970) (TV-kortfilm)

## Referanser


## Eksterne lenker
*
Pål Gengenbach

**Pål Gengenbach** (født 23. september 1943, død 23. september 2019) var en norsk filmklipper. Han var nominert til Amandaprisen 2008  for klipp i filmen *[[O' Horten]]*.

I 1981 var han en av grunnleggerne av produksjonsselskapet Focus on Human Rights, som ble stiftet for å lage kortfilmer om menneskerettighetenes kår rundt om i verden. De øvrige stifterne var regissørene Kjersti Alver, Alexander Røsler og Knut Jorfald.

## Filmografi klipper
* *[[De gales hus]]* (2008)
* *[[O' Horten]]* (2007)
* *[[Gymnaslærer Pedersen]]* (2006)
* *[[Factotum]]* (2005)
* *[[Salmer fra kjøkkenet]]* (2003)
* *[[Jonny Vang]]* (2003)
* *[[Mot Moskva]]* (2003)
* *[[Aria (2001-film)|Aria]]* (2001)
* *[[Ballen i øyet]]* (2000)
* *[[Cellofan - med døden tilfølge]]* (1998)
* *[[Budbringeren]]* (1997)
* *[[Mørkets øy]]* (1997)
* *[[Aldri mer 13!]]* (1996)
* *[[Døden på Oslo S]]* (1990)
* *[[Brennende blomster]]* (1985)

## Referanser


## Eksterne lenker
*  
* NRK: Amandanominasjonene 2008
* Det Danske filminstitutt
Foreningen Norske Filmfotografer

**Foreningen Norske Filmfotografer** (**FNF**) er en interesseorganisasjon for norske filmfotografer og tilknyttede fagfolk innenfor lys-, grip- og kamera-avdelingen. Foreningen ble opprettet i 1995 etter modell av lignende foreninger i de fleste Europeiske land. Foreningen skal arbeide for å ivareta filmfotografers interesser og behov, både faglig og sosialt. Foreningen norske filmfotografer er ingen fagforening, men jobber for opphavsrett og filmfotografers arbeidsvilkår, blant annet i samarbeid med Norsk filmforbund. FNF har i mange år mottatt økonomisk støtte fra Norsk filminstitutt til bransjefremmende tiltak.   

Foreningen arrangerer faglige seminarer, sosiale møter og holder kontakt med filmfotografer i andre land, blant annet gjennom medlemskap i *IMAGO - International Federation of Cinematographers*. FNF er en av arrangørene bak *Oslo Digital Cinema Conference*, en internasjonal konferanse som har blitt arrangert annethvert år siden 2006. Gjennom *Mandagsfilmen* har foreningen siden 2001 arrangert filmvisninger etterfulgt av samtale med filmens fotograf. Arrangementet er gratis og åpent for alle i filmbransjen samt studenter. Visningene har stort sett vært på Filmens hus (Cinemateket i Oslo) og Frogner kino. Foreningen norske filmfotografer er en av de mest aktive interesseorganisasjonene innen norsk filmbransje. FNF samarbeider med dokumentarfilmfestivalene Mirage i Oslo og Nordic/Docs i Fredrikstad. På sistnevnte festival deler foreningen ut pris for beste dokumentarfilmfoto. Foreningen norske filmfotografer har per 01.01.24 totalt 173 medlemmer, hvorav de fleste er filmfotografer: 103 fullverdige medlemmer, 39 assosierte medlemmer, 5 passive medlemmer (pensjonister) og 26 fagmedlemmer (ikke filmfotografer). FNF har 10 æresmedlemmer, en heder som tilfaller filmfotografer som har utmerket seg innen norsk filmfotografi.

## Referanser


## Eksterne lenker
* Foreningen Norske Filmfotografers nettsider
El Tajín

:*For krydderet, se [[Tajín (krydder)]].*

**El Tajín** er et arkeologisk prekolumbiansk område nær byen Poza Rica i den meksikanske delstaten Veracruz. Byen var hovedstad for Totonaer-folket og **El Tajín** betyr «stedet for torden» på totonakisk. Man tror også at navnet kommer fra en av totonakergudene. El Tajín står på UNESCOs liste over verdens kultur- og naturarvsteder.

## Eksterne lenker
*
Fylkesvei 3036

**Fylkesvei 3036** går mellom Sundet og Bommestad i Larvik kommune.

Frem til 2019 hadde veien betegnelsen  fylkesvei 205 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Nerbøvika

**Nerbøvika** er et sted på østsiden av øya Gossa i Aukra kommune i Møre og Romsdal.

Den største arbeidsplassen i kommunen, Aker Aukra, ligger i Nerbøvika. Stedet har fått navn etter den langrunne vika østenfor skipsverftet. Nerbøvika er en del av Nerbøvågen, som er en av Aukras vekstområder for maritime næringer. Her finnes også Nautneset båthavn og kaianlegg.

## Referanser
Du skal ikke slå i hjel

***Du skal ikke slå i hjel*** (polsk: *Krótki film o zabijaniu*) er en polsk film fra 1988. Den er regissert av Krzysztof Kieślowski, og skrevet av Kieślowski sammen med Krzysztof Piesiewicz. Den var opprinnelig en del av filmserien *[[De ti bud (filmserie)|De ti bud]]*, men ble senere utvidet og lansert som en selvstendig film. Handlingen er basert på det femte bud, *du skal ikke slå i hjel*, og tar for seg forskjellige spørsmål rundt bruk av dødsstraff og drap.

## Handling
Waldemar Rekowski er en middelaldrende drosje-sjåfør i Warszawa som liker yrket sitt, og friheten det gir. Jacek Łazar (spilt av Mirosław Baka) er en 21 år gammel omvandrende som nylig har ankommet Warszawa fra landsbygda, og nå vandrer planløst rundt i byens gater. Han ser ut til å glede seg over å forårsake andre menneskers ulykker: han kaster en fremmed inn i urinalene, ved et offentlig toalett. Han slipper en stor stein fra en bro, på et forbipasserende kjøretøy noe som forårsaker en trafikk-ulykke. Han skremmer bort duer, til tross for en gammel kvinne som  ønsker å mate dyrene.

Piotr Balicki (spilt avKrzysztof Globisz) er en ung og idealistisk advokat, som nettopp har bestått advokat-eksamenen. Han tar med seg sin kone til en kafé, hvor de diskuterer fremtiden sin. På samme kafé sitter Jacek ved et annet bord, og fikler med et tau og en pinne som han har i sekken. Tauet og pinnen ser ut til å fungere som et våpen. Waldemar parkerer drosjen i nærheten av kafeen, og Jacek ønsker skyss. Han ber om å bli kjørt til en avsidesliggende del av byen, og insisterer på at sjåføren burde ta en lengre og mer avsidesliggende rute.

Når de endelig er fremme ved destinasjonen forsøker Jacek å drepe Waldemar med tauet, men han stopper og gjemmer seg når han ser folk som nærmer seg. Sjåføren puster så vidt fremdeles, men forsøker uten hell å fjerne tauet rundt nakken. Jacek fullfører deretter sin grufulle oppgave, ved å gjentatte ganger å knuse den knapt bevisste drosje-sjåføren over hodet med en stor stein. Jacek kjører deretter drosjen ned til en elv, hvor han dumper liket. Men når en barnesang kommer på radioen i bilen, blir han opprørt. Han river ut hele radioen, og kaster den.

Men senere blir Jacek arrestert. Han blir intervjuet av sin kriminelle forsvarsadvokat, Piotr. Til tross for Piotrs innsats, blir Jacek funnet skyldig og dømt til døden ved henging. Piotr henvender seg etterpå til en dommer, og spør om han kunne ha gjort mer for å redde klientens liv. Dommeren forsikrer ham om at Piotr ga det beste argumentet mot dødsstraff dommeren har hørt på mange år, men at det juridiske resultatet var korrekt.

## Priser
* Filmfestivalen i Cannes 1998:
** FIPRESCI-prisen: Krzysztof Kieślowski
** Juryprisen: Krzysztof Kieślowski
* Robertfesten 1990:
** Robertprisen for årets utenlandske film

## Referanser


## Eksterne lenker
*